《何德休设冰茶》
宋代·李若水

火云扑不灭，余炽欲烧天。
江山散白日，草木含苍烟。
瑠璃八尺净，邀我北窗眠。
但问风雌雄，姑谢酒圣贤。
明冰沃新茗，妙饮夸四筵。
休论水第一，凛然香味全。
凉飚生两腋，坐上径欲仙。
尘襟快洗涤，诗情拍天渊。
凭君杯勺许，置我崑阆前。
搜搅玉雪肠，醖酿云锦篇。

作者简介：李若水（1093年－1127年），原名若冰，字清卿，洺州曲周县（今河北曲周县）水德堡村人。靖康元年为太学博士，官至吏部侍郎，曾奉旨出使金国。靖康二年随宋钦宗至金营，怒斥敌酋完颜宗翰，不屈被害。后南宋追赠观文殿学士，谥忠愍。有《李忠愍公集》。徽宗宣和四年（1122年），为元城尉，调平阳府司录，济南府教授，除太学博士。钦宗靖康元年（1126年），为太常博士。既而使金，迁著作佐郎。使还，擢尚书吏部侍郎兼权开封府尹。二年，从钦宗至金营，金人背约，逼钦宗易服，若水敌不屈残杀，时年三十五。